CELEX: 32005R0384
Language: ro
Date: 2005-03-07 00:00:00
Title: Regulamentul (CE) nr. 384/2005 al Comisiei din 7 martie 2005 de adoptare a programului de module ad hoc pentru ancheta prin sondaj asupra forței de muncă, pe perioada 2007-2009, prevăzut prin Regulamentul (CE) nr. 577/98 al ConsiliuluiText cu relevanță pentru SEE.

05/Volumul 07
            
            
               RO
            
            
               Jurnalul Ofícial al Uniunii Europene
            
            
               182
            
         32005R0384
   
               L 061/23
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 384/2005 AL COMISIEI
   
   din 7 martie 2005
   de adoptare a programului de module ad hoc pentru ancheta prin sondaj asupra forței de muncă, pe perioada 2007-2009, prevăzut prin Regulamentul (CE) nr. 577/98 al Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 577/98 al Consiliului din 9 martie 1998 privind organizarea unei anchete prin sondaj asupra forței de muncă din Comunitate (1), în special articolul 4 alineatul (2),
   întrucât:
   
               (1)
            
            
               În conformitate cu Regulamentul (CE) nr. 577/98, este necesară definirea elementelor programului de module ad hoc pe perioada 2007-2009.
            
         
               (2)
            
            
               Decizia 2002/177/CE a Consiliului din 18 februarie 2002 privind liniile directoare pentru politicile statelor membre în domeniul ocupării forței de muncă în anul 2002 (2) prevede că statele membre și Comisia au nevoie de informații statistice specifice pentru elaborarea măsurilor politice corespunzătoare în domeniul accidentelor de muncă și al problemelor de sănătate la locul de muncă, al situației lucrătorilor migranți și a descendenților direcți ai acestora pe piața muncii și a intrării tinerilor pe piața muncii. Această informație trebuie așadar introdusă în modulele ad hoc pe perioada 2007-2009.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului pentru programul statistic,
            
         ADOPTĂ PREZENTUL REGULAMENT
   Articolul 1
   Programul de module ad hoc ale anchetei prin sondaj asupra forței de muncă, pe perioada 2007- 2009, prevăzute în anexă, se adoptă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2005.
      
         
            Pentru Comisie
         
         Joaquín ALMUNIA
         
         
            Membru al Comisiei
         
      
   
   
      (1)  JO L 77, 14.3.1998, p. 3, regulament astfel cum a fost modificat ultima dată prin Regulamentul (CE) nr.. 2257/2003 al Parlamentului European și al Consiliului (JO L 336, 23.12.2003, p. 6).
   
      (2)  JO L 60, 1.3.2002, p. 60.
   ANEXĂ
   ANCHETĂ PRIVIND FORȚA DE MUNCĂ
   Program multianual de module ad hoc
   
   1.   ACCIDENTE DE MUNCĂ ȘI PROBLEME DE SĂNĂTATE LA LOCUL DE MUNCĂ
   
      Lista variabilelor: a se stabili înainte de decembrie 2005.
   
      Perioada de referință: 2007.
   
      State membre și regiuni implicate: toate.
   
      Eșantion: a se stabili înainte de decembrie 2005.
   
      Transmiterea rezultatelor: înainte de 31 martie 2008.
   2.   SITUATIA LUCRĂTORILOR MIGRANȚI ȘI A DESCENDENȚILOR DIRECȚI AI ACESTORA PE PIAȚA MUNCII
   Punerea în aplicare a modulului din 2008 va depinde de rezultatele studiului de fezabilitate, care urmează să se finalizeze înainte de sfârșitul anului 2005.
   
      Lista variabilelor: a se stabili înainte de decembrie 2006.
   
      Perioada de referință: 2008.
   
      State membre și regiuni implicate: toate.
   
      Eșantion: a se stabili înainte de decembrie 2006.
   
      Transmiterea rezultatelor: înainte de 31 martie 2009.
   3.   INTRAREA TINERILOR PE PIAȚA MUNCII
   
      Lista variabilelor: a se stabili înainte de decembrie 2007.
   
      Perioada de referință: 2009.
   
      State membre și regiuni implicate: toate.
   
      Eșantion: a se stabili înainte de decembrie 2007.
   
      Transmiterea rezultatelor: înainte de 31 martie 2010.